गीव्स ने की संन्यास की घोषणा  
ऑस्ट्रेलिया के मध्यम गति के गेंदबाज ब्रैट गीव्स ने प्रथम श्रेणी क्रिकेट से संन्यास लेने की घोषणा की है।
ऑस्ट्रेलिया के मध्यम गति के गेंदबाज ब्रैट गीव्स ने प्रथम श्रेणी क्रिकेट से संन्यास लेने की घोषणा की है। गीव्स पिछले काफी समय से चोट की समस्या से जूझ रहे थे। ऑस्ट्रेलिया की ओर से गीव्स ने दो एकदिवसीय अंतरराष्ट्रीय मैच और एक ट्वेंटी-20 अंतरराष्ट्रीय मुकाबला खेल चुके हैं। एकदिवसीय मैचों में उन्होंने तीन विकेट झटके हैं जबकि एकमात्र ट्वेंटी-20 अंतरराष्ट्रीय मैच में उनके नाम दो विकेट दर्ज हैं।  'एबीसी न्यूज' ने गीव्स के हवाले से लिखा है, "मेरे लिए यह दुख की बात है कि मैं पिछले 16 महीनों से पेशेवर क्रिकेट से दूर रहा हूं। एक गेंदबाज के लिए यह काफी लम्बा समय है।"   उल्लेखनीय है कि गीव्स ने 42 प्रथम श्रेणी मैचों में 140 विकेट झटके हैं। गीव्स ने अंतिम एकदिवसीय अंतरराष्ट्रीय मैच दक्षिण अफ्रीका के खिलाफ अप्रैल 2009 में खेला था।